தன் அணி இப்படித்தான் ஆடவேண்டும் என்று ஒவ்வொரு பயிற்சியாளரும் விரும்புவார். ஆனால், அதற்கேற்ப ஒருசில வீரர்கள் செட் ஆகமாட்டார்கள். பல முன்னணி மேனஜர்களும் இப்படியான பிரச்னைகளைச் சந்தித்துள்ளனர். ஆனால், வெங்கர் இதில் மாஸ்டர். தன் ஸ்டைலை வீரர்களுக்கு அப்படியே புகுத்திவிடுவார். ஒட்டுமொத்த அணியின் கெமிஸ்ட்ரி வேற லெவலில் இருக்கும். 11 பேரின் வேவ்லென்த்தும் ஒரே மாதிரி இருக்கும். ஒரு மிட்ஃபீல்டரிடம் பால் இருக்கிறதென்றால் அவர் யாருக்குப் பாஸ் செய்வார், எப்படியெல்லாம் பாஸ் செய்வார் என்பதை அவர் பாஸ் செய்வதற்கு முன்பே மற்ற வீரர்கள் கணித்துவிடுவார்கள். கிரவுண்ட் பாஸா, கிராஸா, லோப் பாஸா எதுவானாலும் அதற்கு தகுந்தாற்போல் அவர்களின் 'மூவ்மென்டை' முடிவு செய்துகொள்வார்கள். மற்ற வீரர்கள் எப்படி ரியாக்ட் செய்வார் என்பதை அந்த மிட்ஃபீல்டரும் கணித்து மிகத்துல்லியமாக அந்த பாஸை நிறைவு செய்வார். Anticipation என்னும் வார்த்தையின் வீடியோ ரெஃபரன்ஸ் - அர்செனல்!